Diari Oficial de la Generalitat Valenciana


Sumari del DOGV 4344, del 26-09-2002 (2002/10964)

Informació pública de la suspensió de l'atorgament de llicències en l'àmbit de la unitat d'execució delimitada pel programa d'actuació integrada riu Escalona de València.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10362


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències en l'àmbit de la unitat d'execució delimitada pel programa d'actuació integrada riu Escalona de València. [2002/X10337]
  
La Comissió de Govern, en la sessió del dia 26 de juliol de 2002, adoptà l'acord següent:
  
?Vista l'alternativa tècnica de programa d'actuació integrada presentada por la mercantil R.S. e Hijos, Promociones Baleares, Inurval, Unió Temporal d'Empreses, Llei 18/82 de 26 de maig, per al desplegament del programa d'actuació integrada en l'àmbit delimitat pels carrers del riu Escalona, av. de Balears, Tomás de Montañana i carrer en projecte del PGOU de València, vist l'informe emés per l'arquitecta municipal, i amb el dictamen de la Comissió Informativa d'Urbanisme, s'acorda, en compliment d'allò acordat per la Comissió de Govern, en sessió de 3 de març de 2000:
  
Primer
  
Suspendre, de conformitat amb el que preveu l'article 57.1 de la Llei Reguladora de l'Activitat Urbanística, i els articles 152 i 153 del Reglament de Planejament, a fi de facilitar l'estudi o reforma de les modificacions de l'ordenació urbanística vigent inclosos en l'alternativa tècnica de programa d'actuació integrada presentada per R.S. e Hijos, Promociones Baleares, Inurval, Unió Temporal d'Empreses, Llei 18/82, de 26 de maig, l'atorgament de llicències de parcel·lació de terrenys, edificació, demolició i d'obertura en l'àmbit de la unitat d'execució delimitada en l'alternativa esmentada.
  
La suspensió de llicències acordada implicarà, també, la dels acords aprovatoris de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística, i 153 del Reglament de Planejament de la Comunitat Valenciana.
  
Aprovar expressament la interrupció dels expedients relatius a les sol·licituds de llicència que puguen tindre entrada en l'ajuntament en el període que transcorrega fins a la publicació del present acord en el Diari Oficial de la Comunitat Valenciana.
  
Igualment, no seran admeses a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que puguen presentar-se dins l'àmbit afectat per la suspensió, així com qualsevol altra alternativa tècnica de programa que puga presentar-se o sotmetre's a informació pública pel procediment simplificat regulat en l'article 48 de la LRAU.
  
Segon
  
Publicar el present acord en el Diari Oficial de la Generalitat Valenciana, i a partir d'eixe moment tindrà efectivitat la suspensió acordada, de conformitat amb el que preveu l'article 57.1 A) de la Llei Reguladora de l'Activitat Urbanística.
  
Tercer
  
Notificar el present acord als distints servicis municipals?.
  
Contra l'acte administratiu transcrit, que és definitiu en la via administrativa, i de conformitat amb allò establert en la Llei reguladora de Règim Jurídic de les Administracions Públiques i del Procediment Administratiu Comú, i en la Llei reguladora de la Jurisdicció Contenciosa Administrativa, es podrà interposar un dels recursos següents:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des del dia següent a la publicació en el Diari Oficial de la Generalitat Valenciana.
  
Si transcorreguera un mes des del dia següent a la interposició del recurs de reposició sense que este haja estat resolt, es podrà entendre que ha estat desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des del dia següent a la publicació en el Diari Oficial de la Generalitat Valenciana.
  
Tot això sense perjudici que s'hi puga exercir qualsevol altre recurs o acció que s'estime escaient.